Author: csiba
Last saved by: talapkova
Company: mhsr

Doložka zlučiteľnosti
právneho predpisu s právom Európskej únie 

1.	Predkladateľ právneho predpisu: Ministerstvo hospodárstva Slovenskej republiky 
 
2.	Názov návrhu právneho predpisu: Návrh zákona o bezpečnosti hračiek a o zmene a doplnení niektorých zákonov

3.	Problematika návrhu právneho predpisu:

a)	je upravená v práve Európskej únie

-	primárnom

  	Čl. 26 a 114 Zmluvy o fungovaní Európskej únie 

-	sekundárnom (prijatom po nadobudnutí platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)

o	nelegislatívne akty

-	Rozhodnutie Komisie č. 2010/15/EÚ zo dňa 16. 12. 2009, ktorým sa stanovujú usmernenia pre riadenie systému Spoločenstva na rýchlu výmenu informácií (RAPEX) vytvoreného podľa čl. 12 a pre riadenie oznamovacieho postupu vytvoreného podľa článku 11 smernice 2001/95/ES (smernice o všeobecnej bezpečnosti výrobkov) (Ú. v. EÚ L 22, 26. 1. 2010).

-	sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009)

Nariadenie Európskeho parlamentu a Rady (ES) č. 1272/2008 zo dňa 16. 12. 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31. 12. 2008) v platnom znení,

Nariadenie Rady (EHS) č. 1/1958 zo dňa 15. 4. 1958 o používaní jazykov v Európskom hospodárskom spoločenstve (Mimoriadne vydanie Ú. v. EÚ, kap. 1/zv. 1) v platnom znení,

Nariadenie Európskeho parlamentu a Rady (ES) č. 1935/2004 zo dňa 27. 10. 2004 o materiáloch a predmetoch určených na styk s potravinami a o zrušení smerníc 80/590/EHS a 89/109/EHS (Ú. v. EÚ L 338, 13. 11. 2004) v platnom znení,

Nariadenie Európskeho parlamentu a Rady (ES) č. 765/2008 zo dňa 9. 7. 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93 (Ú. v. EÚ L 218, 13. 8. 2008),

Rozhodnutie Európskeho parlamentu a Rady č. 768/2008 zo dňa 9. 7. 2008 o spoločnom rámci na uvádzanie výrobkov na trh a o zrušení rozhodnutia 93/465/EHS (Ú. v. EÚ L 218, 13. 8. 2008),

Smernica Európskeho parlamentu a Rady 2009/22/ES zo dňa 24. 4.2009 o súdnych príkazoch na ochranu spotrebiteľských záujmov (kodifikované znenie) (Ú. v. EÚ L 110, 1. 5. 2009),

Smernica Európskeho parlamentu a Rady 2009/48/ES zo dňa 18. 6. 2009 o bezpečnosti hračiek (Ú. v. EÚ L 170, 30. 6. 2009).

b)	je obsiahnutá v judikatúre Súdneho dvora Európskej únie.

Vec C-9/04 Návrh na začatie prejudiciálneho konania Hoge Raad der Nederlanden,Holandsko v súvislosti s trestným konaním proti Geharo BV - interpretácia smernice 88/378/EHS. 

4.	Záväzky Slovenskej republiky vo vzťahu k Európskej únii: 

a)	lehota na prebratie smernice alebo lehota na implementáciu nariadenia alebo rozhodnutia

lehota na prebratie smernice: 20. január 2011. 

b)	lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov

	Pôvodným gestorom na prevzatie smernice bol Úrad pre normalizáciu, metrológiu a skúšobníctvo. Vzhľadom na zmenu gestorstva, ktorá je navrhovaná súčasne s predložením návrhu zákona o bezpečnosti hračiek a o zmene a doplnení niektorých zákonov, lehota na predloženie zákona nie je určená uznesením vlády Slovenskej republiky. 

c)	informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia

Nariadenie vlády Slovenskej republiky č. 63/2011 Z. z. o technických požiadavkách a postupoch posudzovania zhody na hračky. Nariadenie vlády obsahuje neúplnú transpozíciu vzhľadom na formu (podzákonný predpis).

5.	Stupeň zlučiteľnosti návrhu právneho predpisu s právom Európskej únie:

Stupeň zlučiteľnosti - úplný

6.	Gestor a spolupracujúce rezorty: 

Ministerstvo hospodárstva Slovenskej republiky
Úrad pre normalizáciu, metrológiu a skúšobníctvo Slovenskej republiky